Alumnat i col·legues de l’UJI reten un emotiu homenatge al professor Vicent Martínez Guzmán



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2018/11/2q/homenatge-vicent-martinez-guzman/&url=/com/noticies/2018/11/2q/homenatge-vicent-martinez-guzman/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2018/11/2q/homenatge-vicent-martinez-guzman/&url=/com/noticies/2018/11/2q/homenatge-vicent-martinez-guzman/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2018/11/2q/homenatge-vicent-martinez-guzman/&url=/com/noticies/2018/11/2q/homenatge-vicent-martinez-guzman/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2018/11/2q/homenatge-vicent-martinez-guzman/&url=/com/noticies/2018/11/2q/homenatge-vicent-martinez-guzman/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Alumnat i col·legues de l’UJI reten un emotiu homenatge al professor Vicent Martínez Guzmán

11/12/2018 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge homenatge-vicent-martinez-guzman Homenatge\_Vicent\_Martinez\_Guzman\_DLL048
Diapositiva actual

Recurs d'imatge homenatge-vicent-martinez-guzman Homenatge\_Vicent\_Martinez\_Guzman\_DLL083

Recurs d'imatge homenatge-vicent-martinez-guzman Homenatge\_Vicent\_Martinez\_Guzman\_DLL044

Recurs d'imatge homenatge-vicent-martinez-guzman Homenatge\_Vicent\_Martinez\_Guzman\_DLL003

Recurs d'imatge homenatge-vicent-martinez-guzman Homenatge\_Vicent\_Martinez\_Guzman\_DLL080

* [![ homenatge-vicent-martinez-guzman Homenatge_Vicent_Martinez_Guzman_DLL048](/com/noticies/2018/11/2q/homenatge-vicent-martinez-guzman/Homenatge_Vicent_Martinez_Guzman_DLL048.jpg)](#)
* [![ homenatge-vicent-martinez-guzman Homenatge_Vicent_Martinez_Guzman_DLL083](/com/noticies/2018/11/2q/homenatge-vicent-martinez-guzman/Homenatge_Vicent_Martinez_Guzman_DLL083.jpg)](#)
* [![ homenatge-vicent-martinez-guzman Homenatge_Vicent_Martinez_Guzman_DLL044](/com/noticies/2018/11/2q/homenatge-vicent-martinez-guzman/Homenatge_Vicent_Martinez_Guzman_DLL044.jpg)](#)
* [![ homenatge-vicent-martinez-guzman Homenatge_Vicent_Martinez_Guzman_DLL003](/com/noticies/2018/11/2q/homenatge-vicent-martinez-guzman/Homenatge_Vicent_Martinez_Guzman_DLL003.jpg)](#)
* [![ homenatge-vicent-martinez-guzman Homenatge_Vicent_Martinez_Guzman_DLL080](/com/noticies/2018/11/2q/homenatge-vicent-martinez-guzman/Homenatge_Vicent_Martinez_Guzman_DLL080.jpg)](#)

Alumnat, professorat i companys i companyes del professor Vicent Martínez Guzmán, director honorífic de la Càtedra Unesco de Filosofia per la Pau i fundador del Màster en Estudis Internacionals de Pau, Conflictes i Desenvolupament de la Universitat Jaume I de Castelló, hi han rendit un emotiu homenatge al professor universitari que va faltar a finals del mes d’agost.

L’acte s’ha iniciat amb unes paraules d’Eva Alcón, rectora de l’UJI, qui s’ha mostrat emocionada en compartir l’homenatge d'«un home bo i un mestre excepcional, que va ser i serà sempre una referència per a la nostra comunitat universitària». Alcón ha destacat que la frase «la pau és possible. Sempre. Només cal trobar les maneres d’aconseguir-la i saber motivar les voluntats necessàries» serà un dels grans legats del professor Martínez, qui «es va deixar la vida escampant aquest idea arreu del món. I ho va fer amb tanta categoria humana i intel·lectual que ens ha deixat una escola de treballadores i treballadors per tot el món».

La primera autoritat acadèmica ha recordat que el professor Martínez Guzmán va teixir tota una xarxa de relacions internacionals que «ha fet de la nostra universitat un lloc privilegiat per a construir pau i per estendre-la arreu del món». I que ara, la comunitat universitària i totes les persones que es consideren hereves del seu legat intel·lectual i humà «tenim davant nostre el repte de fer créixer tot el que ens va ensenyar», ha conclòs. La rectora ha anunciat que l’UJI dedicarà la sala de graus de l’Escola de Doctorat, on es llegeixen les tesis, a la memòria del professor.

A continuació, catorze alumnes i egressats i egressades del màster i doctorat en Estudis de Pau han llegit algunes de les frases més significatives de Vicent Martínez Guzmán com «els éssers humans, si volem, podem fer les paus; tenim competència i també responsabilitat» o «la pau és tan diversa com diverses són les persones o les cultures». Seguidament, la investigadora del IUDESP Eloísa Nos, visiblement emocionada, ha destacat la «seua humanitat, experiència i especialment el seu bon humor» i ha recordat que la seua entrega no tenia límits perquè «s’entregava als projectes en cos i cor i sempre interposava el criteri institucional al personal».

Per l’Associació Espanyola d’Investigació per a la Pau, de la qual Vicent Martínez formava part, ha intervingut Carmen Magallón, qui ha recordat alguns dels projectes amb els quals va treballar conjuntament amb Vicent i especialment l’aportació del professor Martínez Guzmán per incloure la perspectiva de gènere en els estudis de pau. L’alcaldessa de la Vall d’Uixò, Tania Baños, ha explicat que la influència del professor, fill predilecte de la ciutat, els ha portat a desenvolupar accions com un urbanisme integrador sense barreres, una policia local que busque corregir comportaments i no únicament sancionar o uns serveis socials inclusius.

En la seua intervenció, la consellera d’Habitatge, Obres Públiques i Vertebració del Territori i egressada del Màster de la Pau, M. José Salvador, ha recordat al seu mestre per la mirada «propera i accessible» i especialment perquè «era una gran persona que va lluitar per un bé col·lectiu com és la pau». El president de la Fundació Cultura de Pau, Federico Mayor Zaragoza, ha destacat la seua «mirada esperançada cap al futur» i la seua obsessió per la igualtat de la dignitat, amb «una visió que ens il·lumina i ens il·luminarà sempre».

L’homenatge ha finalitzat amb unes paraules d’agraïment de Maria Martínez, filla del professor, per aquest acte, i per a totes aquelles persones que han fet arribar a la família l’afecte que li tenien al seu pare i de la directora del IUDESP, Irene Comins, qui ha destacat «el seu pioner i intens treball, que ha fet possible la promoció dels estudis per a la pau no solament a l’UJI, sinó a Espanya i arreu del món». Per això, ha dit que «el seu llegat ha inspirat tanta gent i ens seguirà inspirant, present per sempre en la nostra activitat acadèmica i en els nostres cors». La  interpretació d'«El cant dels ocells» per part d’Alberto Cabedo, investigador del IUDESP, i Antoni Ripollés, professor del Departament d’Educació i Didàctiques Específiques, ha tancat l’acte d’homenatge.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00